મોરબી શહેરના આલાપ રોડ ઉપર આવેલ પટેલનગરમાં રહેતી મહિલાના ભાઈએ પ્રેમ લગ્ન કર્યા હોવાથી યુવતીના પિતા સહિત ત્રણ શખ્સોએ તેના ઘરે આવ્યા હતા અને તારો ભાઈ અને મારી દીકરી ક્યાં છે તેને શોધી કાઢજે અને તારાભાઇને જાનથી મારી નાખીશ તેમજ તમારા કુટુંબને શાંતિથી રહેવા દઇશ નહીં આવી ધમકીઓ આપી હતી માટે ભોગ બનેલી મહિલાએ હાલમાં એ ડિવિઝન પોલીસ સ્ટેશન ખાતે ફરિયાદ નોંધાવતા પોલીસે ત્રણ શખ્સોની સામે ગુનો નોંધીને આરોપીને પકડવા માટે તજવીજ હાથ ધરી છે